ALAMIN ANG IYONG MGA KARAPATAN

Malinaw na Pahayag ng Suweldo

Ginagawa ng OFCCP na Ligtas para sa mga 

Tao na Magtanong Tungkol Sa, Talakayin, at 

Isiwalat ang Kanilang Suweldo

1. Ano ang diskriminasyon sa trabaho batay sa 

pagtatanong tungkol sa, pagtatalakay o pagsisiwalat 

ng aking suweldo o ng ibang empleyado?

Ang uring ito ng diskriminasyon ay pangkalahatang 

umiiral kung saan ang isang amo ay gumagawa ng isang 

salungat na aksyon sa trabaho laban sa mga empleyado 

o mga aplikante ng trabaho dahil nagtanong sila tungkol 

sa, tinalakay, o isiniwalat ang kanilang sariling 

kabayaran o ang kabayaran ng ibang mga empleyado o 

aplikante. Isang halimbawa ay ang isang amo na 

nagpapaalis ng isang empleyado dahil tinalakay niya 

ang kanyang suweldo sa ibang empleyado. Isa pang 

halimbawa ay ang isang amo na nagbabawas ng oras ng 

trabaho ng isang empleyado dahil tinanong niya ang 

kanyang mga kamanggagawa tungkol sa kanilang mga 

halaga ng suweldo sa overtime.

2. Ano ang aking mga karapatan?

Sa ilalim ng Kautusang Tagapagpaganap 11246, may 

karapatan kang magtanong tungkol sa, talakayin, o isiwalat 

ang iyong sariling suweldo o ng iba pang mga empleyado o 

aplikante. Hindi ka maaaring disiplinahin, ligaligin, ibaba 

sa posisyon, tapusin, pagkaitan ng trabaho, o kung hindi 

man ay diniskrimina laban dahil ginamit mo ang 

karapatang ito. Gayunman, ang karapatang ito ay 

napapailalim sa ilang limitadong mga pagbubukod.

3. Ipinagbabawal ba ang mga kontratista na magkaroon 

ng pormal at impormal na mga patakaran sa lihim ng 

pagsusuweldo?

Oo. Ang mga kontratista ay pangkalahatang 

ipinagbabawal na magkaroon ng mga patakaran na 

nagbabawal o may posibilidad na paghigpitan ang 

mga empleyado o mga aplikante ng trabaho mula 

sa pagtatalakay o pagsisiwalat ng kanilang 

suweldo o ang suweldo ng iba. Halimbawa, ang 

patakaran ng isang kontratista na nagbabawal sa 

mga empleyado mula sa pakikipag-usap sa bawat 

isa tungkol sa pagtatapos ng taon na mga bonus ay 

ituturing na isang paglabag, dahil ipinagbabawal 

nito sa mga empleyado na talakayin ang kanilang 

kabayaran.

4. Ano ang itinuturing na suweldo?

Ang suweldo sa pangkalahatan ay tumutukoy sa 

anumang mga pagbabayad na ginawa sa isang 

empleyado, o sa ngalan ng isang empleyado, o 

inalok sa isang aplikante. Kabilang dito ngunit 

hindi limitado sa suweldo, mga sahod, suweldo sa 

overtime, mga diperensiyal ng shift, mga bonus, 

mga komisyon, suweldo sa bakasyon at 

kapistahan,mga panggastos, kaseguraduhan at iba 

pang mga benepisyo, mga opsyon sa stock at 

gantimpala, pagbabahagi ng tubo, at pagreretiro.

5. Kabilang ba sa proteksyon ang mga 

pagtatanggol o pagbubukod ng amo?

Oo. Ang Kautusang Tagapagpaganap ay nagbibigay 

sa mga kontratista ng dalawang mga paraan upang 

bigyang katuwiran o ipagtanggol ang mga aksiyon 

na ginawa na kung hindi man ay baka makita bilang 

diskriminasyon at ipinagbabawal: ang "mahalagang 

mga tungkulin ng trabaho" na pagtatanggol, at ang 

pangkalahatang, o "tuntunin sa lugar ng trabaho" na 

pagtatanggol.

6. Ano ang “mahalagang mga tungkulin ng 

trabaho sa ilalim ng Kautusang 

Tagapagpaganap?

Ang terminong "mahalagang mga tungkulin ng 

trabaho" ay nangangahulugan ng mga 

pangunahing mga tungkulin sa trabaho ng 

posisyon sa trabaho na pinanghahawakan ng 

isang indibidwal. Ang isang tungkulin ng 

trabaho ay maaaring ituring na mahalaga kung:

• Ang daan sa halaga ng suweldo na ibinibigay sa mga 

empleyado o iniaalok sa mga aplikante, mga istraktura 

ng suweldo at mga pag-aaral ng merkado na may 

kaugnayan sa suweldo at mga patakaran na may 

kaugnayan sa pagtatakda o pagbabago ng suweldo ng 

empleyado ay kailangan upang maisagawa ang 

tungkuling iyon o isa pang kinagawiang nakatalaga na 

gawain sa negosyo; o

• Ang tungkulin o mga gawain ng posisyon ay 

kinabibilangan ng pagpoprotekta at pagpapanatili ng 

pagkapribado ng mga talaan ng tauhan ng empleyado, 

kabilang ang mga halaga at uri ng suweldo na ibinibigay 

sa mga empleyado, mga istraktura ng suweldo, pag aaral 

ng merkado na may kaugnayan sa suweldo, at mga 

patakaran na may kaugnayan sa pagtatakda o pagbabago 

ng isang suweldo ng empleyado.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp

Binago Setyembre 2016

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
7. Ano ang " mahalagang mga tungkulin 

ng trabaho " na pagtatanggol?

Sa ilalim ng " mahalagang mga tungkulin ng trabaho 

" na pagtatanggol, maaaring ipagtanggol ng isang 

kontratista laban sa isang pagpapahayag ng 

diskriminasyon sa pamamagitan ng pagpapakita na 

gumawa ito ng masamang aksyon laban sa isang 

empleyado dahil ang empleyado ay

(a) nagkaroon ng daan sa impormasyon ng kabayaran 

ng iba pang mga empleyado o aplikante bilang 

bahagi ng kanyang mahalagang tungkulin sa trabaho 

at (b) isiniwalat na ang impormasyon ng kabayaran 

sa mga indibidwal na hindi nagkaroon kung hindi 

man ay may daan dito.

Gayunpaman, kahit na ang mga empleyado na may 

daan sa impormasyon ng kabayaran bilang bahagi ng 

kanilang mahalagang mga tungkulin ng trabaho ay 

maaaring talakayin, isiwalat, o magtanong tungkol sa 

kabayaran sa ilang pagkakataon. Halimbawa, maaari 

nilang:

• Talakayin o isiwalat ang suweldo ng mga aplikante o 

empleyado bilang pagtugon sa isang pormal na reklamo o 

paratang; bilang isang bahagi ng isang pagsisiyasat, 

paglilitis, pagdinig, o aksiyon, kabilang ang isang 

pagsisiyasat na isinagawa ng amo; o alinsunod sa ligal na 

tungkulin ng kontratista upang magbigay ng 

impormasyon.

• Talakayin ang kanilang sariling suweldo sa ibang mga 

empleyado.

• Talakayin ang mga posibleng mga pagkakaiba sa 

suweldo na kinasasangkutan ng ibang empleyado 

sa opisyal na pamamahala ng isang kontratista o 

habang ginagamit ang panloob na proseso ng 

reklamo ng kontratista..

• Talakayin o isiwalat ang halaga o mga uri ng 

suweldo ng ibang mga aplikante o empleyado 

batay sa impormasyong natanggap sa 

pamamagitan ng paraan ng iba pang daan na 

ipinagkaloob sa pamamagitan ng kanilang 

mga mahalagang tungkulin ng trabaho..

8. Ano ang “panuntunan sa lugar ng trabaho” na 

pagtatanggol?

Sa ilalim ng "tuntunin sa lugar ng trabaho" na pagtatanggol, 

ang isang kontratista ay maaaring magtanggol laban sa 

isang pagpapahayag ng diskriminasyon sa pamamagitan ng 

pagpapakita na gumawa ito ng salungat na aksiyon laban sa 

isang empleyado dahil sa paglabag sa isang matatag at 

pagkakaparehong paglapat ng tuntunin ng kumpanya. Ang 

tuntunin ay hindi dapat ipagbawal, o may posibilidad na 

pagbawalan, ang mga empleyado o aplikante mula sa 

pagtatalakay o pagsisiwalat ng kanilang kabayaran o ang sa 

kanilang isang katrabaho o aplikante ng trabaho. Ang mga 

halimbawa ng "mga tuntunin sa lugar ng trabaho" ay 

maaaring isama ang mga tuntunin sa paggamit ng bakasyon 

at ang haba ng mga pahinga.

9. Kailangan bang sabihin sa akin ng amo ko 

kung anong ibang mga empleyado ang 

binabayaran?

Hindi. Ang Kautusang Tagapagpaganap 11246 ay hindi

nangangailangan sa mga amo na magbigay sa mga 

empleyado o aplikante sa trabaho ng impormasyon tungkol sa 

suweldo ng ibang mga empleyado o aplikante.

10. Sino ang pinoprotektahan ng OFCCP?

Ang OFCCP ay nagpoprotekta sa mga karapatan ng mga 

empleyado at aplikante ng trabaho ng mga kumpanya na 

nagnenegosyo sa Pederal na Pamahalaan. Kabilang dito ang 

mga empleyado sa mga bangko, mga kumpanya ng 

teknolohiya ng impormasyon, mga planta na nagpapakete ng 

karne, nagtitingi na mga tindahan, mga plantang gumagawa, 

mga kumpanya ng accounting, at mga kumpanya ng 

konstruksiyon, kabilang sa iba pa.

Nagsasampa ng isang Reklamo

11. Ano ang maaari kong gawin kung naniniwala ako na 

nagdiskrimina ang amo ko laban sa akin dahil 

nagtanong ako tungkol sa, tinalakay, o isiniwalat ang 

aking suwledo o ang suweldo ng ibang empleyado o 

aplikante?

Maaari kang magsampa ng isang reklamo sa OFCCP. 

Hindi mo kailangang malaman nang may katiyakan na

ang iyong amo ay isang pederal na kontratista o 

pangalawahing kontratista upang magsampa ng isang 

reklamo.

12. Paano ako magsasampa ng isang reklamo sa OFCCP?

Maaari kang magsampa ng reklamo na tungkol sa 

diskriminasyon sa pamamagitan ng:

• Pagkumpleto at pagsumite ng isang form online sa 

pamamagitan ng Web site ng OFCCP;

• Pagkumpleto ng isang form nang personal sa isang 

tanggapan ng OFCCP; o

• Pagpapadala sa koreo, pag-i-email, o pagpa-fax ng 

isang nakumpletong form sa rehiyonal na tanggapan ng 

OFCCP na sumasaklaw sa lokasyon kung saan 

naganap ang ipinaratang na diskriminasyon.

Ang form ay makukuha online sa http://www.dol.gov/

ofccp/regs/compliance/pdf/pdfstart.htm at sa pormat ng 

papel sa lahat ng mga tanggapan ng OFCCP. Upang 

mahanap ang tanggapan na pinakamalapit sa iyo, bisitahin 

ang online na listahan ng mga tanggapan ng OFCCP 

sa:http:// www.dol.gov/ofccp/contacts/ofnation2.htm.

Dapat mong tandaan na lagdaan ang iyong 

nakumpletong form ng reklamo. Kung hindi mo ito 

nagawa, tatanggapin pa rin ng OFCCP ang iyong 

reklamo ngunit ang isang imbestigador ng OFCCP ay 

hihiling sa iyo na lagdaan ang form habang may 

pagsubaybay na panayam. Ang mga reklamo na 

nagpaparatang ng diskriminasyon para sa pagtatalakay, 

pagsisiwalat o pagtatanong tungkol sa suweldo ay dapat 

isampa sa loob ng 180 araw mula sa petsa ng 

ipinaratang na diskriminasyon, maliban kung ang oras 

ng pagsampa ay pinalawig para sa mabuting dahilan.

Ang parehong 180 araw na takdang panahon ay ginagamit sa 

mga reklamo na nagpaparatang ng diskrimasyon batay sa 

lahi, kulay, relihiyon, kasarian, seksuwal na oryentasyon, 

pagkakakilanlan ng kasarian o bansang pinagmulan.

13. Maaari ba akong tanggalin, ibaba sa posisyon, 

o tratuhin nang hindi maganda ng aking amo 

dahil nagsampa ako ng reklamo?

Hindi. Ilegal para sa iyong amo na gumanti laban sa iyo 

dahil sa pagsasampa ng reklamo o lumalahok sa isang 

imbestigasyon. Ang mga regulasyon ng OFCCP ay 

nagpoprotekta sa iyo mula sa pagliligalig, pananakot, 

mga pagbabanta, pamimilit, o paghihiganti sa paggigiit 

ng iyong mga karapatan.

14. Maaari ba akong magsampa ng reklamo sa 

OFCCP at sa Komisyon ng Pantay na 

Pagkakataon sa Trabaho (Equal Employment

Opportunity Commission o EEOC)?

Oo, kung magsasampa ka sa parehong OFCCP at EEOC, 

ang iyong reklamo ay iimbestigahan ng angkop na 

ahensiya. Sa ilang pagkakataon, ang OFCCP at EEOC ay 

maaaring magpasya na magtulungan para imbestigahan 

ang iyong reklamo.

Ang OFCCP sa pangkalahatan ay pinananatili ang mga 

reklamong isinampa laban sa pederal na kontratista na 

nagpaparatang ng diskriminasyon batay sa pagtatalakay, 

pagsisiwalat o pagtatanong tungkol sa suweldo. Sa 

pangkalahatan ay pinapanatili din ng OFCCP ang mga 

reklamo na isinampa laban sa mga pederal na kontratista 

kung saan lumilitaw na may isang parisan ng 

diskriminasyon na nakakaapekto sa isang grupo ng mga 

empleyado o aplikante, at iyong mga nagpaparatang ng 

diskriminasyon batay sa seksuwal na oryentasyon o 

pagkakakilanlan ng kasarian ng isang tao, kapansanan, o 

protektadong katayuan ng beterano.

15. Ano ang mangyayari kung may pagtuklas na 

naging biktima ako ng diskriminasyon sa 

trabaho?

Maaari kang magkaroon ng karapatan sa isang lunas na 

naglalagay sa iyo sa posisyon mo sana kung hindi pa 

nangyari ang diskriminasyon. Maaari kang magkaroon ng 

karapatang tanggapin, itaas sa posisyon, ibalik sa dating 

tungkulin, o muling italaga. Maaari ka ring magkaroon ng 

karapatang tumanggap ng natagalang kabayaran, paunang 

bayad, pagtaas ng suweldo, o ilang kombinasyon ng mga 

lunas ito. Bilang karagdagan, kung nakikita ng OFCCP na 

ang pederal na kontratista o pangalawahing kontratista ay 

nagdiskrimina, maaaring hangarin ng OFCCP na hadlangin 

o alisin ang kumpanya mula sa pagsasaalang- alang para sa 

hinaharap na pederal na mga kontrata o kanselahin ang 

kasalukuyang mga kontrata o pagbabago sa kontrata ng 

kumpanya.

Para sa higit pang impormasyon:

Ang Kagawaran ng Paggawa ng Estados Unidos

Tanggapan ng Mga Programa sa Pagsunod sa Pederal na Kontrata

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Mangyaring tandaan na ang piraso ng katotohanang ito ay nagbibigay 

ng pangkalahatang impormasyon. Hindi nito nilayong palitan ang 

aktuwal na batas at mga regulasyon tungkol sa programang inilarawan 

dito.